# **Utredning om mulig utskifting av dobøtter med Jets doer**

På fjorårets generalforsamling var det enighet om å utrede jets doer mer før man eventuelt åpnet for bruk av disse på Lindøya. Bakgrunnen for dette var bla. erfaringer fra Nakholmen som har hatt store utfordringer med løsningen.

Dokomiteen har valgt å fokusere på fellesløsninger fremfor løsninger for den enkelte hytte, da dette blir en rimeligere løsning og ikke minst en løsning som gjør det lettere å planlegge tømming, som var det største problemet for Nakholmen.

Dokomiteen ønsker en avklaring på at disse løsningene blir godtatt av kommunen samt at vi ser på om det er mulig å øke septikkkapasiteten på en fornuftig måte. Det jobbes med dette i skrivende stund.

For å gjøre beregninger på hvilken innvirkning en omlegging av doløsningen vil gi, setter vi stor pris på om tabellen under kan fylles ut og returneres så snart som mulig.

|  |  |  |
| --- | --- | --- |
| **Spørsmål** | **Forklaring** | **Svar** |
| Hytte nr: | Kun for å se hvem som har svart |  |
| Hva slags do løsning benytter dere i dag? | Kun fellesløsning med bøtteForbrenning (Cinderella/Epocat)JetsAnnet |  |
| Har dere ønsker/planer om å bytte til annen løsning? | Beskriv hvilke løsninger som er mest aktuelle |  |
| Vil en fellesløsning med jets doer påvirke dette valget? | Vil tilgang på jets do gjøre at dere f.eks vil bruke denne fremfor å benytte forbrenningsdo? |  |
| Ca. antall bruksdøgn for hytta i sommersesongen | Et bruksdøgn er dobruk av en person i ett døgn. Eksempel:2 personer 30 døgn = 60 |  |
| Ca. antall bruksdøgn i vintersesongen (Når det ikke er vann tilgjengelig) | Som over men da utenom «sesong» |  |
| Kommentarer/spørsmål: |

**Hva er jets do? (Klippet fra teknisk ukeblad)**

Norske Jets har utviklet en do som skal likne så mye på et vannklosett som mulig.

Den store forskjellen er at innholdet ikke skylles ut med vann når du trykker på knappen. Det er vakuum som trekker ut etterlatenskapene. Når det er gjort, slipper en ventil ned en halv liter vann som skyller veggene i skålen og virker som en vannlås som stopper lukt.

Hemmeligheten til Jets er en patentert pumpe de kaller Vacuumarator. Det er ikke annet enn en elektromotor forbundet med en slags knivturbin og med et kammer foran og bak. Når man trykker på knappen etter dobesøket, starter motoren og går fra ett til tre sekunder.

Utfylt skjema kan sendes styret på: styret@lindoya.no eller:

Lindøya vel, v/Lars Askholt, Lyseskrenten 36, 0383 Oslo

Du kan også ta med skjemaet på årsmøte men jo fortere vi får svar, jo bedre er det.